lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv en oc en es lv lv lv lv lv lv lv lv lv lv lv lv lv lv lv lv eo lv es lv lv lv lv lv lv lv lv nl lv lt lv en nl gl lv lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā sākušies pavasara uzkopšanas darbi – ZZ.lv
Vārda dienas svin: Amālija, Amēlija
andra.ozola@zz.lv - 25.02.2022 - 9:49
Pavasarī, sniegam nokūstot,Jelgavas zaļajās zonās, ielu nomalēs, grāvjos un krūmu stādījumos nereti paveras nepatīkams skats – sadzīves atkritumi un dzīvnieku ekskrementi. Šonedēļ pilsētā sākta pavasara uzkopšana – tiek savākti vējā nokritušie zari, atkritumi un dzīvnieku ekskrementi, ko iepriekš nosedza sniegs. Arī iedzīvotāji aicināti iesaistīties pilsētas sakopšanā, sakārtojot saviem privātīpašumiem piegulošās teritorijas, kā to nosaka pašvaldības saistošie noteikumi, un būt atbildīgiem – atkritumus izmest tiem paredzētās vietās un savākt sava mājdzīvnieka izkārnījumus.
Pēc Jelgavas pašvaldības pasūtījuma, SIA “Kulk” Labiekārtošanas nozares brigādes sākušas atkritumu savākšanu ielu malās un piegulošajās teritorijās.
Pašvaldības iestāde “Pilsētsaimniecība” informē, ka atkritumu savākšanā iesaistīti SIA “Kulk” sētnieki, kā arī izveidota trīs cilvēku brigāde atkritumu savākšanai ielu malās. Tāpat pilsētas sakopšanā iesaistīti seši algotu pagaidu sabiedrisko darbu veicēji, kas strādā saskaņā ar vienošanos ar Nodarbinātības valsts aģentūru.
Sētnieki pakāpeniski sakopj visas pilsētas zaļās zonas – tiek vākti zari, koku lapas, sadzīves atkritumi. Tāpat “Pilsētsaimniecība” organizē atkritumu vākšanu pilsētas ielu brauktuvju malās, zaļajās zonās un grāvjos, un SIA “Kulk” brigāde šos darbus jau veikusi Lietuvas šosejas malās – četru stundu laikā tur savākti 80 kilogrami atkritumu.
Saturs turpināsies pēc reklāmas.
“Pilsētsaimniecībā” norāda, ka ielas sadalītas trīs grupās pēc nozīmības. Kā pirmajās atkritumi tiek savākti Lietuvas šosejā, Dobeles šosejā, Lielajā ielā, Rīgas ielā, Loka maģistrālē, Kalnciema ceļā un citās līdzīgas nozīmes ielās. Nākamajā ielu grupā iekļauta, piemēram, Satiksmes iela, Dobeles iela, Uzvaras iela, Tērvetes iela no Rūpniecības ielas līdz Raiņa ielai. Savukārt trešajā grupā iekļauta 4. līnija, Meiju ceļš, Vecpilsētas iela, Aspazijas iela, Ruļļu iela, Viskaļu iela, Romas iela un citas līdzīgas nozīmes ielas.
Tāpat šobrīd tiek apzinātas zaļās zonas, kas bojātas pēc ietvju mehanizētās attīrīšanas no sniega, un arī tās secīgi tiks līdzinātas un sakārtotas. “Pilsētsaimniecībā” tiek apkopotas arī ietves, kur jāsavāc smilts/grants pēc ietvju kaisīšanas ziemas periodā. Taču šiem darbiem ir nepieciešams pastāvīgi sauss laiks.
Arī šis pavasaris apliecina, ka viena no būtiskām problēmām pilsētā ir suņu saimnieku bezatbildīgā attieksme – ne visi, dodoties ikdienas pastaigā ar savu mīluli, savāc ekskrementus, lai gan tas apdzīvotās vietās ir suņu saimnieku pienākums un par šo noteikumu neievērošanu var saukt pie atbildības.
Saturs turpināsies pēc reklāmas.
Šobrīd pilsētā ir uzstādītas 42 dzīvnieku ekskrementu urnas, kuras apsaimnieko gan “Pilsētsaimniecība”, gan SIA “Jelgavas nekustamā īpašuma pārvalde”. Pilsētā izvietoto ekskrementu urnu plāns pieejams mājaslapā www.pilsetsaimnieciba.lv, sadaļā “Mājas dzīvnieku ekskrementu urnas pilsētā”. Jāpiebilst, ka šīs urnas tiek iztukšotas sešas reizes nedēļā, nepieciešamības gadījumā arī izmazgātas. Ja speciālās urnas nav pieejamas, ekskrementus var izmest nešķiroto sadzīves atkritumu konteinerā.
Suņu saimnieki un ikviens iedzīvotājs aicināts izturēties atbildīgi un palīdzēt uzturēt tīru un drošu vidi, lai ikvienam mūsu pilsētā būtu patīkami pavadīt laiku.
Joprojām aktuāla problēma ir atkritumu atstāšana autobusu pieturvietās un citviet pilsētā. “Pilsētsaimniecība” aicina iedzīvotājus legāli utilizēt savus atkritumus, tos šķirot un nodot atbilstoši atkritumu veidam tam paredzētajās vietās.
Saturs turpināsies pēc reklāmas.
Pilsētas infrastruktūras uzturēšanā un vides sakārtošanā ļoti būtiska loma ir arī privāto teritoriju īpašniekiem. Saskaņā ar Jelgavas valstspilsētas saistošajiem noteikumiem “Jelgavas pilsētas administratīvās teritorijas labiekārtošana un inženierbūvju uzturēšana” gan juridiskas, gan fiziskas personas ir atbildīgas par savam privātīpašumam piegulošo teritoriju sakopšanu – zāliena pļaušanu, atkritumu savākšanu, grāvju, caurteku un publiskā lietošanā esošo ietvju (izņemot sabiedriskā transporta pieturvietas) uzturēšanu līdz brauktuves malai, tostarp nokritušo lapu savākšanu. Fiziskām personām privātīpašumam piegulošās publiskā lietošanā esošās ietves jāuztur līdz pieciem metriem, bet juridiskām personām – līdz 10 metriem no zemesgabala robežas.
Rūpēs par kopējo pilsētas tīrību “Pilsētsaimniecība” aicina iedzīvotājus jau šobrīd sakopt savam īpašumam piegulošās teritorijas, savācot atkritumus un lapas. Jāpiebilst, ka daudzviet pilsētā rudenī nesavāktās lapas aizsprosto caurtekas, kā dēļ applūst grāvji un blakus teritorijas.
Šonedēļ Zemgalē notiks militāro mācību “Namejs 2022” aktīvā fāze
Trešdien debesis no jauna apmāksies un mazliet līs
Jelgavā lapas nelielos daudzumos bez maksas var nodot dalīto atkritumu vākšanas laukumos
Mirušo Covid-19 pacientu skaits Latvijā pārsniedzis 6000
Jelgavā no 1.novembra un nākamā gada 1. maija pieaugs maksa par ūdeni un kanalizāciju
Izmaksās 152 290 eiro kompensācijās par vakcinācijas pret Covid-19 komplikācijām
Lai komentētu, jums jāpiesakās sistēmā.
Vai Latvijā ir nopērkami mazlietoti BMW, kas tiešām kalpos ilgi?
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.